यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

यह लेख भारतीय रुपये हेतु जुलाई २०१० में निर्धारित किये गये मुद्रा चिह्न के बारे में है। अन्य प्रयोगों के लिए, रुपया चिह्न देखें।
भारतीय रुपया चिह्न
**भारतीय रुपया चिह्न** (₹) भारतीय रुपये (भारत की आधिकारिक मुद्रा) के लिये प्रयोग किया जाने वाला मुद्रा चिह्न है। यह डिजाइन भारत सरकार द्वारा १५ जुलाई २०१० को सार्वजनिक किया गया था। अमेरिकी डॉलर, ब्रिटिश पाउण्ड, जापानी येन और यूरोपीय संघ के यूरो के बाद रुपया पाँचवी ऐसी मुद्रा बन गया है, जिसे उसके प्रतीक-चिह्न से पहचाना जाएगा। भारतीय रुपये के लिये अन्तर्राष्ट्रीय तीन अंकीय कोड (अन्तर्राष्ट्रीय मानकीकरण संगठन (ISO) मानक ISO 4217 के अनुसार) **INR** है।

५ मार्च २००९ को भारत सरकार ने भारतीय रुपये के लिये एक चिह्न निर्माण हेतु एक प्रतियोगिता की घोषणा की। इसके अन्तर्गत सरकार को तीन हज़ार से अधिक आवेदन प्राप्त हुए थे। यूनियन बजट २०१० के दौरान वित्त मन्त्री प्रणव मुखर्जी ने कहा कि प्रस्तावित चिह्न भारतीय संस्कृति को प्रकट करेगा। प्राप्त ३३३१ आवेदनों में से मनॉन्दिता कोरिया-मेहरोत्रा, हितेश पद्मशैली, शिबिन केक, शाहरुख जे ईरानी तथा डी उदय कुमार द्वारा निर्मित किये गये पाँच चिह्न शॉर्ट लिस्ट किये गये तथा उनमें से एक २४ जून २०१० को यूनियन कैबिनेट की मीटिंग में फाइनल किया जाना था। वित्त मन्त्री के अनुरोध पर निर्णय स्थगित किया गया, तथा १५ जुलाई २०१० की मीटिंग में निर्णय लिया गया तथा उदय कुमार द्वारा निर्मित चिह्न चुना गया। रिजर्व बैंक के डिप्टी गवर्नर की अध्यक्षता में गठित एक उच्चस्तरीय समिति ने भारतीय संस्कृति और भारतीय भाषाओं के साथ ही आधुनिक युग के बेहतर सामंजस्य वाले इस प्रतीक को अन्तिम तौर पर चयन करने की सिफारिश की थी।

डिजाइन
------

मूलतः यह नया चिह्न देवनागरी अक्षर 'र' पर आधारित है किन्तु यह रोमन के कैपिटल अक्षर R का बिना उर्ध्वाकार डण्डे का भी आभास देता है। अतः इस चिह्न को इन दोनो अक्षरों का मिश्रण माना जा सकता है। मूल रूप से तमिल भाषी इसके अभिकल्पक उदय के अनुसार जब वो इसका डिजाइन सोच रहे थे तो उन्हें लगा कि सिर्फ देवनागरी लिपि से संबंधित कोई चिन्ह ही भारतीय भावनाओं को व्यक्त कर सकता है। ऊपर की तरफ समान्तर रेखायें (उनके बीच में खाली जगह समेत) भारतीय झण्डे तिरंगे का आभास देती हैं।

उपयोग
-----

भारत सरकार नये चिह्न को देश में छह महीनों तथा विश्व में १८ से २४ महीनों में अपनाने की कोशिश करेगी।.भारतीय रुपया चिह्न वर्तमान में यूनिकोड कैरक्टर सेट में ऍन्कोड किये जाने हेतु प्रस्तावना के प्रथम चरण में है, एक ऐसे चिह्न के तौर पर जो मौजूदा सामान्य रुपया चिह्न "₨" जो कि U+20A8 पर ऍन्कोड किया गया है, से भिन्न हो। फिलहाल इस चिह्न को कम्प्यूटर पर मुद्रित करने के लिये कुछ नॉन-यूनिकोड फॉण्ट बनाये गये हैं।। इसके अतिरिक्त लिनक्स के *लोहित-देवनागरी* नामक फॉण्ट में यह चिह्न शामिल किया जा चुका है। उबण्टू १०.१० पहला ऑपरेटिंग सिस्टम है जिसमें भारतीय रुपया चिह्न का प्रतीक शामिल किया गया है

यूनिकोड प्रस्तावना
------------------

१९ जुलाई २०१० को माइकल एवर्सन ने इस चिह्न को UCS मुद्रा चिह्न ब्लॉक में ऍन्कोड करने हेतु प्रस्तावित किया। भारत सरकार ने भी इसी ब्लॉक को रिकमेण्ड करते हुये एक प्रस्तावना भेजी। यह प्रस्तावित किया गया कि इस वर्ण को मौजूदा रुपया चिह्न U+20A8 ₨ रुपया चिह्न से भिन्न करके अलग से ऍन्कोड किया जाय। १० अगस्त २०१० को UTC ने प्रस्तावित कोड पोजीशन U+20B9 को भारतीय रुपया चिह्न के लिये स्वीकार कर लिया। अक्टूबर २०१० में इसे यूनिकोड के संस्करण ६.० में शामिल कर लिया गया।

इस चिह्न के लिये कीबोर्ड पर AltGr+4 (AltGr - दायीं ऑल्ट कुंजी) स्थान निर्धारित किया गया है। भारत सरकार कीबोर्ड पर इस स्थान पर यह चिह्न मुद्रित करने हेतु भी हार्डवेयर निर्माताओं को निर्देश जारी करेगी।

इन्हें भी देखें
---------------

|  |  |
| --- | --- |
|  | विकिसमाचार पर संबंधित समाचार देखें:
***India approves symbol for currency*** |

* मुद्रा चिह्न
* सामान्य रुपया चिह्न

सन्दर्भ
-------

1. 1 2 3 4  "Cabinet approves new rupee symbol". Times of India. 2010-07-15. मूल से 20 जुलाई 2010 को पुरालेखित. अभिगमन तिथि 2010-07-15.
2. ↑  अब दुनिया में होगी अपने रुपये की पहचान Archived 2010-07-19 at the Wayback Machine दैनिक जागरण समाचार
3. ↑   Archived 2013-05-31 at the Wayback Machine COMPETITION FOR DESIGN
4. ↑  "India seeks global symbol for rupee". हिन्दुस्तान टाइम्स. 2009-03-06. अभिगमन तिथि 2009-03-07.[*मृत कड़ियाँ*]
5. ↑  "आखिर रुपए को मिला अपना प्रतीक-चिह्न". मूल से 19 जुलाई 2010 को पुरालेखित. अभिगमन तिथि 12 अगस्त 2010.
6. ↑  "रुपये को भी मिला पहचान का निशान". मूल से 20 जून 2013 को पुरालेखित. अभिगमन तिथि 12 अगस्त 2010.
7. 1 2  "Cabinet defers decision on rupee symbol". Sify Finance. 2010-06-24. मूल से 18 जुलाई 2010 को पुरालेखित. अभिगमन तिथि 2010-07-10.
8. ↑  "Rupee: Which of the 5 final designs do you like?". रीडिफ Business. 2010-06-16. मूल से 13 जुलाई 2011 को पुरालेखित. अभिगमन तिथि 2010-07-26.
9. 1 2  "List of Five Entries which have been selected for Final". Ministry of Finance, Govt of India. मूल से 11 जुलाई 2010 को पुरालेखित. अभिगमन तिथि 2010-07-15.
10. ↑  "Rupee to get a symbol today!". Money Control.com. 2010-02-26. मूल से 27 जून 2010 को पुरालेखित. अभिगमन तिथि 2010-07-10.
11. ↑  "D. Udaya Kumar". IIT Bombay. मूल से 15 जुलाई 2010 को पुरालेखित. अभिगमन तिथि 12 अगस्त 2010.
12. ↑  What does the new Rupee symbol mean to a layman?[*मृत कड़ियाँ*]
13. 1 2  en:Michael Everson (2010-07-19). "Proposal to encode the INDIAN RUPEE SIGN in the UCS" (PDF). मूल (PDF) से 1 अगस्त 2015 को पुरालेखित. अभिगमन तिथि 2010-07-30.
14. ↑  "*Rupees Font by Foradian Technologies*". मूल से 27 जुलाई 2010 को पुरालेखित. अभिगमन तिथि 12 अगस्त 2010.
15. ↑  कम्प्यूटरी दस्तावेजों में रूपये का चिह्न आसानी से लिखें[*मृत कड़ियाँ*]
16. ↑  [Lohit-devel-list] Added New Indian Rupee symbol — INR to Lohit Devanagari
17. ↑  "U+20B9: Rupee gets Unicode identity". मूल से 29 अगस्त 2010 को पुरालेखित. अभिगमन तिथि 29 अगस्त 2010.
18. ↑  Indian Rupee symbol enjoys Unicode Standard[*मृत कड़ियाँ*]
19. ↑  "संग्रहीत प्रति" (PDF). मूल (PDF) से 23 जुलाई 2011 को पुरालेखित. अभिगमन तिथि 29 जून 2011.

बाहरी कड़ियाँ
-------------

* भारतीय रुपया चिह्न के लिये उदय कुमार की डिजाइन प्रस्तावना
* अपने कम्प्यूटर में भारतीय रुपया चिह्न (₹) हेतु समर्थन स्थापित करें
* रूपकार Rupakara, a font for India—Michael Everson's font which encodes the INDIAN RUPEE SIGN at the recommended code position U+20B9 and which supports Indian transliteration characters
* रुपये हेतु फोरेडियन फॉण्ट जो कि भारतीय रुपया चिह्न को ` पर रीमैप करता है। रिकमैण्ड की गयी कोड स्थिति U+20B9 है।
* कम्प्यूटरी दस्तावेजों में रूपये का चिह्न आसानी से लिखें[*मृत कड़ियाँ*]
* न्यू रुपी फॉण्ट जो यूनिकोड वर्ण U+20A8 पर मैप किया गया है, जो कि सामान्य Rs चिह्न हेतु होता है चेतावनी: यह सलाह दी जाती है कि U+20A8 को इस वर्ण हेतु मैप **न** किया जाय। कृपया इस फॉण्ट का उपयोग न करें। रिकमैण्ड की गयी कोड पोजीशन U+20B9 है।